
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ EVANGELIKŲ LIUTERONŲ PARAPIJOS ATLEIDIMO NUO ŽEMĖS MOKESČIO 2014 METAIS
2014 m. spalio 23 Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Žemės mokesčio įstatymo 8 straipsnio 3 dalimi ir atsižvelgdama į Šakių evangelikų liuteronų parapijos 2014 m. sausio 20 d. prašymą, rajono savivaldybės taryba n u s p r e n d ž i a,
atleisti Šakių evangelikų liuteronų parapiją nuo žemės mokesčio 2014 metais už nuosavybės teise priklausantį 2,9166 ha žemės sklypą, esantį Šakiuose, V. Kudirkos g. 15 (žemės sklypo unikalus Nr. 8486-0011-0026).

„DĖL ŠAKIŲ EVANGELIKŲ LIUTERONŲ PARAPIJOS ATLEIDIMO NUO ŽEMĖS MOKESČIO 2014 METAIS“ PROJEKTO

2014 m. spalio 15 d. Nr. VL-1344
Šakiai


1. Parengto projekto tikslai ir laukiami rezultatai: atleidus Šakių evangelikų liuteronų parapiją nuo žemės mokesčio, į rajono savivaldybės biudžetą nebus gauta apie 3600 Lt. 


2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: 


4. Kiti, projekto rengėjų nuomone, reikalingi paaiškinimai: į rajono savivaldybės tarybą kreipėsi Šakių evangelikų liuteronų parapijos klebonas Virginijus Kelertas su prašymu atleisti nuo žemės mokesčio 2014 metais už 2,9166 ha žemės sklypą, esantį Šakiuose, V. Kudirkos g. 15. Pagal žemės mokesčio įstatymą religinėms bendruomenėms privačios nuosavybės teise priklausantys žemės sklypai yra apmokestinimo žemės mokesčiu objektas. 


Lietuvos Respublikos ir Šventojo Sosto sutarties dėl santykių tarp Katalikų Bažnyčios ir Valstybės teisinių aspektų (sutartis įsigaliojo nuo 2000 m. rugsėjo 16 d.) 2 str. nustatyta, kad Lietuvos Respublika pripažįsta Katalikų Bažnyčiai juridinio asmens statusą, o 10 straipsnyje nurodyta, jog juridiniai asmenys, išvardyti šios sutarties 2 str., bei bažnyčios, koplyčios ir kiti sakralūs statiniai, parapijų namai, kurijos, seminarijos, vienuoliniai namai ir kita šių juridinių asmenų nuosavybė, naudojama sielovados, karitatyviniams, socialiniams, švietimo ir kultūros tikslams, neapmokestinami valstybiniais mokesčiais. Vadovaujantis minėtomis nuostatomis, visų Katalikų Bažnyčios ir jos institucijų privačios nuosavybės teise turimi žemės sklypai, naudojami sielovados, karitatyviniams, socialiniams švietimo ir kultūros tikslams, žemės mokesčiu neapmokestinami. Kitos (ne katalikų bažnyčios) religinės bendruomenės nėra atleistos nuo žemės mokesčio mokėjimo, tačiau jos gali būti atleistos savivaldybės tarybos sprendimu, todėl ir teikiamas sprendimo projektas.

